Ir-Regolament tal-Kummissjoni (KE) Nru 660/2004
tas-7 ta’ April 2004
li jemenda l-Anness tar-Regolament tal-Kunsill Nru 79/65/KEE f’dak li jirrigwardja l-lista tad-diviżjonijiet
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi qafas għall-ġbir ta’ l-informazzjoni tad-dħul u l-operat tan-negozju ta’ l-impriżi agrikoli fil-Komunità Ekononika Ewropea [1], u partikolarment l-Artikolu 2!!! error character !!! Β!!! error character !!! Ί tiegħu,
Wara li kkunsidrat it-talba magħmula mill-Belġju,
Billi:
(1) Lista ta’ diviżjonijiet fil-qofol tat-tifsira ta’ l-Artikolu 2(d) tar-Regolament Nru 79/65/KEE hija stabbilita fl-Anness ta’ dak ir-Regolament.
(2) Skond dak l-Anness, il-Belġju jikkostitwixxi diviżjoni waħda. Għall-iskopijiet tar-Regolament Nru 79/65/KEE, il-Belġju talab li jaqsam id-diviżjoni waħda fi tliet diviżjonijiet.
(3) Ir-Reġolament Nru 79/65/KEE għandu għalhekk ikun emendat kif mistħoqq,
(4) Il-miżuri li hemm provvediment dwarhom f’dan ir-Regolament huma bi qbil mal-opinjoni tal-Kumitat tal-Komunità dwar il-Qafas tad-Data tal-Kontijiet ta’ l-Irziezet,
ADOTTAT DAN IR-REGOLAMENT:
Artikolu 1
L-Anness tar-Regolament Nru 79/65/KEE huwa emendat b’konformità ma l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jkun japplika mis-sena tal-kontijiet 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta’ April 2004.